ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ - Σύστημα έγκαιρης προειδοποίησης αριθ. 2/2002

ΠΙΝΑΚΑΣ ΠΕΡΙΕΧΟΜΕΝΩΝ

1. Συνολική εξέλιξη των μηνιαίων δαπανών

2. Προσωρινή απορρόφηση πιστώσεων

3. Σχόλια

4. Συμπεράσματα

1. Συνολικη εξελιξη των μηνιαιων δαπανων

Οι πίνακες που ακολουθούν παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες που πραγματοποιήθηκαν στα κράτη μέλη από τις 16 Οκτωβρίου έως τις 31 Δεκεμβρίου 2001.

1.1. Υποκατηγορία 1α: ΚΓΠ

>ΘΕΣΗ ΠIΝΑΚΑ>

1.2. Υποκατηγορία 1β: Αγροτική ανάπτυξη

>ΘΕΣΗ ΠIΝΑΚΑ>

2. Προσωρινή απορρόφηση πιστώσεων

>ΘΕΣΗ ΠIΝΑΚΑ>

3. ΣΧΟΛΙΑ

3.1. Εκτέλεση πιστώσεων για το Φεβρουάριο του 2002

Η εκτέλεση των πιστώσεων του τομέα 1 του προϋπολογισμού για το Φεβρουάριο του 2002 (Δαπάνες των κρατών μελών από τις 16 Οκτωβρίου 2001 έως τις 31 Δεκεμβρίου 2001) ανέρχεται σε 23 438,7 εκατ. ευρώ, δηλαδή στο 53,0% των πιστώσεων. Οι δαπάνες είναι:

- 47,8 εκατ. ευρώ κάτω από το δείκτη για την υποκατηγορία 1α (παραδοσιακές δαπάνες του ΕΓΤΠΕ τμήμα εγγυήσεων και κτηνιατρικές δαπάνες),

- 31,2 εκατ. ευρώ πάνω από το δείκτη για την υποκατηγορία 1β (αγροτική ανάπτυξη).

3.2. Νομισματικοί παράγοντες

Ισοτιμία δολαρίου/ευρώ

Το επίπεδο των δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας δολαρίου/ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την πορεία της ισοτιμίας του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000), η διορθωτική επιστολή για το γεωργικό προϋπολογισμό 2001 καταρτίστηκε με βάση τη μέση ισοτιμία δολαρίου κατά τους μήνες Ιούλιο, Αύγουστο και Σεπτέμβριο 2001, δηλαδή 1 ευρώ = 0,89 $. Για την περίοδο από τις 16 Οκτωβρίου έως τις 31 Δεκεμβρίου 2001, η εκτιμώμενη μέση ισοτιμία του δολαρίου παρέμεινε περίπου στο ίδιο επίπεδο.

3.3. Παράγοντες της αγοράς

Υποκατηγορία 1a

Για την υποκατηγορία 1α, ο ρυθμός εκτέλεσης ακολούθησε λίγο-πολύ το επίπεδο του δείκτη. Η παρατηρηθείσα συνολική απόκλιση είναι αμελητέα (-47,8 εκατ. ευρώ που αντιστοιχεί σε -0,1% του προϋπολογισμού). Ωστόσο, η απόκλιση για ορισμένα μεμονωμένα κεφάλαια είναι σημαντικότερη και οφείλεται στους ακόλουθους λόγους:

Κεφάλαιο B1-10: Αροτραίες καλλιέργειες // Απόκλιση: + 263 εκατ. ευρώ (+1,5%)

// (Δαπάνες: 15 853 εκατ. ευρώ)

(Δείκτης: 15 590 εκατ. ευρώ)

Στην αρχή του οικονομικού έτους, οι περισσότερες πληρωμές αυτού του κεφαλαίου αφορούν πληρωμές για άμεσες ενισχύσεις. οι πληρωμές αυτές έπρεπε να είχαν γίνει κατά την περίοδο από τις 16 Νοεμβρίου 2001 έως τις 31 Ιανουαρίου 2002. Η υπέρβαση που παρατηρήθηκε σε σύγκριση με το δείκτη δείχνει την επιτάχυνση του ρυθμού των πληρωμών γι´αυτές τις ενισχύσεις σε ορισμένα κράτη μέλη (I, UK). Αναμένεται ότι αυτή η υπέρβαση θα τακτοποιηθεί στη διάρκεια των προσεχών μηνών βάσει των ανακοινώσεων των κρατών μελών.

Κεφάλαιο B1-12: Ελαιόλαδο // Απόκλιση: - 204 εκατ. ευρώ (-8,6%)

// (Δαπάνες: 1 473 εκατ. ευρώ)

(Δείκτης: 1 677 εκατ. ευρώ)

Η υποεκτέλεση σε σχέση με το δείκτη οφείλεται στο ότι ορισμένα κράτη μέλη (EL, E) καθυστέρησαν την πληρωμή των προκαταβολών για την ενίσχυση στην παραγωγή ελαιόλαδου. Αναμένεται ότι η κατάσταση θα τακτοποιηθεί κατά τους επόμενους μήνες βάσει των εκτιμούμενων ποσοτήτων που επιδοτούνται στο πλαίσιο αυτού του μέτρου.

Κεφάλαιο B1-22: Κρέας αιγοπροβάτων // Απόκλιση: - 81 εκατ. ευρώ (- 12,0%)

// (Δαπάνες: 251 εκατ. ευρώ)

(Δείκτης: 332 εκατ. ευρώ)

Η υστέρηση εκτέλεσης οφείλεται κυρίως στο γεγονός ότι οι υψηλότερες από τις προβλεπόμενες τιμές της αγοράς για το πρόβειο και αίγειο κρέας οδήγησαν στον καθορισμό της πριμοδότησης για την αίγα/προβατίνα και της καθορισθείσας κατ´αποκοπήν πριμοδότησης στις μειονεκτικές και ορεινές περιοχές σε επίπεδα χαμηλότερα από αυτά που προβλέπονταν όταν καταρτίστηκε ο προϋπολογισμός. Κατά συνέπεια, η Επιτροπή εκτιμά ότι μπορεί να αναμένεται, γι´αυτό το κεφάλαιο του προϋπολογισμού, εξοικονόμηση περίπου 86 εκατ. ευρώ έως το τέλος του έτους.

Κεφάλαιο B1-32: Άκρως απόκεντρες περιφέρειες και Νήσοι Αιγαίου // Απόκλιση: - 27 εκατ. ευρώ

// (Δαπάνες : 47 εκατ. ευρώ)

(Δείκτης : 74 εκατ. ευρώ)

Η παρατηρούμενη υποεκτέλεση οφείλεται κυρίως στην προσωρινή καθυστέρηση υλοποίησης των προγραμμάτων POSEIDOM, POSEICAN και POSEIMA, σε σύγκριση με τα αποτελέσματα που είχαν προβλεφθεί από το δείκτη.

4. ΣΥΜΠΕΡΑΣΜΑΤΑ

Εκτέλεση των πιστώσεων στις 28 Φεβρουαρίου 2002

Η απορρόφηση των πιστώσεων για το Φεβρουάριο του 2002 (δαπάνες των κρατών μελών από τις 16 Οκτωβρίου 2001 έως τις 31 Δεκεμβρίου 2001) ανέρχεται σε 23 438,7 εκατ. ευρώ, δηλαδή στο 53,0% των πιστώσεων. Οι δαπάνες είναι:

- 47,8 εκατ. ευρώ κάτω από το δείκτη για την υποκατηγορία 1a,

- 31,2 εκατ. ευρώ πάνω από το δείκτη για την υποκατηγορία 1β.

Η συνολική διαφορά μεταξύ των πραγματικών δαπανών και του δείκτη είναι αμελητέα. Ωστόσο, οι διαφορές για ορισμένα μεμονωμένα κεφάλαια είναι σημαντικότερες. Ενώ ορισμένες από αυτές τις διαφορές αναμένεται ότι θα είναι προσωρινές, η υποαπορρόφηση για τον τομέα του κρέατος αιγοπροβάτων αναμένεται να επιβεβαιωθεί έως τα τέλη του έτους.